“ઓહ…યસ, જેબી શું કહું તમને યાર. મારા માટે આ ઉપવાસ ખુબ ટફ છે. મને ભૂખ લાગી ગઈ એટલે સમથીંગ ઈટ કરવા હોમ પર આવી છું. કોઈને કહેતાં નહી યાર. ત્યાંથી હું છુપાઈને નીકળી છું.” કર્ણ જેવા ઉદાર હાસ્યથી એ નિર્દોષભાવે સાચું બોલી. ઈંગ્લીશ કોણે શોધી એ રામજાણે પણ આવી રીતે ઈંગ્લીશનું માનમર્દન એ શોધનાર સાંભળે તો ગળાફાંસો જરૂર ખાઈ લે. મારા એક ફેમેલી સાધુ અવાર નવાર કહે છે કે કોઈ સજીધજીને નીકળેલી સ્વરૂપવાન સ્ત્રીને તમે ટગરટગર ન જુઓ તો તમને ગૌ-હત્યા સમાન પાપ લાગે. વાંચનારની જાણ ખાતર કહું કે મારે આવા પાપમાં ભાગીદાર થવું નથી.